Case ID: 1235538
Sentence 30: Əgər iddiaçı inzibati orqana yazdığı ərizədə ona ümumi əsaslarla (7-ci maddə) pensiya təyin olunmasını xahiş etmişsə və hazırda tələbinə xüsusi şərtlərlə pensiya təyin olunması barədə iddia kimi baxılmasını tələb edirsə, bu halda iddianın həmin əsasla mümkünlüyü məsələsi həll olunmalı idi. Nəzərə alınmalıdır ki, məhkəmə fəaliyyətində qanunçuluq prinsipi bütün məhkəmə aktlarının və aparılmış prosessual hərəkətlərin qanunun tələblərinə tamamilə uyğun həyata keçirilməsini nəzərdə tutur.